Държавен вестник, бр. 101, 2025 г., стр. 73

БРОЙ  101	
Д Ъ Р Ж А В Е Н  В Е С Т Н И К 	
СТР.  73   
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на трета и четвърта степен на професионална квалификация по професията 
„Интегриране на дигитални технологии“ от Списъка на професиите за професионално 
образование и обучение (СППОО), утвърден от министъра на образованието и науката със 
Заповед № РД 09-2230 от 09.08.2024 г., изискванията за входящото минимално образователно 
равнище към кандидатите са: 
1.1.1. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.1.2. За придобиване на четвърта степен на професионална квалификация – завършено 
средно образование. 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Трета степен на професионална квалификация по професията 
Лицето, придобило трета степен на професионална квалификация по професията 
„Интегриране на дигитални технологии“, извършва дейности по внедряване, настройка и 
поддръжка на иновативни технологични решения в рамките на различни ИТ среди. Основните 
му отговорности включват интегриране на платформи и системи, базирани на изкуствен 
интелект, Интернет на нещата (IoT) и блокчейн технологии, съчетавайки знания в областта на 
софтуера, хардуера и комуникационните технологии. Специалистът участва в проекти за 
дигитална трансформация и автоматизация на бизнес процеси както в частния, така и в 
публичния сектор. 
Лицето използва инструменти за симулация, виртуализация и управление на данни, както 
и програмно-интерфейсен протокол (API) и свързани протоколи за междусистемна комуникация. 
Оценява приложимостта на конкретни технологични решения според нуждите на организацията 
и разработва прототипи, демонстриращи ефективността на интеграцията. Работи активно с 
разработчици, инженери и крайни потребители с цел постигане на съвместимост и оперативна 
свързаност. 
Работната среда е технологична и динамична, често включва дистанционна работа, 
използване на сървърни и облачни платформи и поддръжка на IoT устройства в реална 
инфраструктура. Лицето трябва да демонстрира аналитично мислене, адаптивност, критичен 
подход към технологични проблеми и готовност за непрекъснато учене. Изисква се умение за 
комуникация с различни типове специалисти и способност за приоритизиране на задачи в 
контекста на внедряването на нови технологии. 
 
2.2. Четвърта степен на професионална квалификация по професията 
Специалистът с четвърта степен на професионална квалификация по професията 
„Интегриране на дигитални технологии“ разработва и прилага стратегии за цялостна интеграция 
на дигитални технологии в организационни, технологични и бизнес процеси. Той управлява